ddrg/super_eurlex huggingface dataset:
Oficiālais Vēstnesis L 331 , 21/12/1994 Lpp. 0010 - 0010

Speciālizdevums somu valodā: Nodaļa 13 Sējums 27 Lpp. 0056

Speciālizdevums zviedru valodā: Nodaļa 13 Sējums 27 Lpp. 0056



Eiropas Parlamenta un Padomes Direktīva 94/52/EK (1994. gada 7. decembris), ar kuru otro reizi groza Direktīvu 88/344/EEK par dalībvalstu to tiesību aktu tuvināšanu, kas attiecas uz ekstrakcijas šķīdinātājiem, kurus izmanto pārtikas produktu un pārtikas sastāvdaļu ražošanā EIROPAS PARLAMENTS UN EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 100.a pantu, ņemot vērā Komisijas priekšlikumu [1], ņemot vērā Ekonomikas un sociālo lietu komitejas atzinumu [2], saskaņā ar Līguma 189.b pantā noteikto procedūru [3], tā kā ar Direktīvu 88/344/EEK [4] no pielikuma III daļas no 1994. gada 1. janvāra svītro šķīdinātāju cikloheksānu, ko izmanto aromatizētāju gatavošanā; tā kā, pamatojoties uz papildu informāciju, kas saņemta pa šo laiku, Pārtikas zinātniskā komiteja ir nolēmusi atjaunot savu sākotnējo šīs vielas provizorisko akceptu; tā kā tādēļ šo šķīdinātāju var turpināt izmantot līdz komiteja sniedz galīgo atzinumu, IR PIEŅĒMUŠI ŠO DIREKTĪVU. 1. pants Ar šo Direktīvas 88/344/EEK pielikumu groza šādi. Pielikuma III daļā atkal iekļauj šķīdinātāju cikloheksānu ar maksimāli pieļaujamo atlieku daudzumu 1mg/kg. 2. pants 1. Dalībvalstis groza savus normatīvos un administratīvos aktus tā, lai atļautu tirdzniecību ar produktiem, kas atbilst šai direktīvai vēlākais līdz 1995. gada 7. decembrim. Dalībvalstis par to nekavējoties informē Komisiju. 2. Kad dalībvalstis pieņem šos tiesību aktus, tajos ietver atsauci uz šo direktīvu vai arī šādu atsauci pievieno to oficiālai publikācijai. Dalībvalstis nosaka to, kā izdarīt šādas atsauces. 3. pants Šī regula stājas spēkā septītajā dienā pēc publicēšanas Eiropas Kopienu Oficiālajā Vēstnesī. 4. pants Šī direktīva ir adresēta dalībvalstīm. Briselē, 1994. gada 7. decembrī Eiropas Parlamenta vārdā — priekšsēdētājs K. Hänsch Padomes vārdā — priekšsēdētājs G. Rexrodt [1] OV C 15, 18.1.1994., 17. lpp. [2] OV C 133, 16.5.1994., 21. lpp. [3] Eiropas Parlamenta 1994. gada 9. februāra Atzinums (OV C 61, 28.2.1994., 101. lpp.), Padomes 1994. gada 10. marta kopējā nostāja (OV C 172, 24.6.1994., 1. lpp.) un Eiropas Parlamenta 1994. gada 15. septembra Lēmums (OV C 276, 3.10.1994., 13. lpp.). [4] OV L 157, 24.6.1988., 28. lpp. Direktīva, kura grozīta ar Direktīvu 92/115/EEK (OV L 409, 31.12.1992., 31. lpp.). --------------------------------------------------
Oficiālais Vēstnesis L 373 , 31/12/1991 Lpp. 0033 - 0033

Speciālizdevums somu valodā: Nodaļa 9 Sējums 2 Lpp. 0031

Speciālizdevums zviedru valodā: Nodaļa 9 Sējums 2 Lpp. 0031



Padomes Direktīva (1991. gada 19. decembris), kas groza Direktīvu 69/169/EEK, lai pagarinātu un grozītu Dānijai un Īrijai piešķirtos atbrīvojumus attiecībā uz ceļotājiem paredzētajām atlaidēm (91/673/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, un jo īpaši tā 99. pantu, ņemot vērā Komisijas priekšlikumu, ņemot vērā Eiropas Parlamenta atzinumu [1], ņemot vērā Ekonomikas un sociālo lietu komitejas atzinumu [2], tā kā līdz 1991. gada 31. decembrim Dānijas Karaliste un Īrija izmanto atbrīvojumus no Direktīvas 69/169/EEK [3], kurā jaunākie grozījumi izdarīti ar Direktīvu 91/191/EEK [4], attiecībā uz vispārējā līmeņa atlaižu piemērošanu; tā kā minētie atbrīvojumi ir jāpārbauda atbilstīgi Līguma 8.a pantam, kurš definē iekšējo tirgu kā telpu bez iekšējām robežām, kurā ir nodrošināta preču, personu, pakalpojumu un kapitāla brīva aprite, un paziņo, ka šis tirgus pakāpeniski tiks izveidots laikā līdz 1992. gada 31. decembrim; tā kā tūlītēja minēto atbrīvojumu atcelšana var radīt Dānijas Karalistei un Īrijai ekonomiskas grūtības; tā kā tāpēc pēc attiecīgu grozījumu izdarīšanas attiecībā uz Īriju to piemērošana ir jāpagarina līdz 1992. gada 31. decembrim, IR PIEŅĒMUSI ŠO DIREKTĪVU. 1. pants Direktīvu 69/169/EEK groza šādi: 1. Direktīvas 7.b panta 1. punkta b) apakšpunktā "ECU 95" aizstāj ar "ECU 150"; 2. Direktīvas 7.c pantā datumu "1991. gada 31. decembris" aizstāj ar "1992. gada 31. decembris". 3. Regulas 7.d pantu aizstāj ar šo: "7.d pants Atkāpjoties no 2. panta 1. punkta un ievērojot tajā noteikto limitu, Īrijai ir tiesības piemērot 30 litru alus daudzuma limitu attiecībā uz visiem braucējiem, kas ierodas Īrijā līdz 1992. gada 31. decembrim. Atkāpjoties no 2. panta 1. punkta, 4. panta 1. punkta un 7.b panta 1. punkta b) apakšpunkta, līdz 1992. gada 31. decembrim Īrijai ir tiesības piemērot šādus limitus attiecībā uz konkrētajām precēm, ko ieveduši ceļotāji no Īrijas pēc mazāk nekā 24 stundu ilgas uzturēšanās ārpus Īrijas: a) ceļotājiem, kas ierodas no Kopienas: ECU 175, bet vienības vērtība nedrīkst pārsniegt ECU 110; b) alus: 15 litri." 2. pants 1. Dalībvalstīs līdz 1992. gada 1. janvārim stājas spēkā normatīvie un administratīvie akti, kas vajadzīgi, lai izpildītu šīs direktīvas prasības. Pieņemot aktus, kas minēti pirmajā daļā, dalībvalstis tajos ietver atsauci uz šo direktīvu vai arī šādu atsauci pievieno to oficiālajai publikācijai. Dalībvalstis nosaka metodes, kā izdarīt šādas atsauces. 2. Dalībvalstis dara Komisijai zināmus to tiesību aktu svarīgākos noteikumus, ko tās pieņēmušas jomā, uz kuru attiecas šī direktīva. 3. pants Šī direktīva ir adresēta dalībvalstīm. Briselē, 1991. gada 19. decembrī Padomes vārdā — priekšsēdētājs P. Dankert [1] Atzinums sniegts 1991. gada 10. decembrī (vēl nav publicēts Oficiālajā Vēstnesī). [2] Atzinums sniegts 1991. gada 17. decembrī (vēl nav publicēts Oficiālajā Vēstnesī). [3] OV L 133, 4.6.1969., 6. lpp. [4] OV L 94, 16.4.1991., 24. lpp. --------------------------------------------------
Oficiālais Vēstnesis L 107 , 27/04/1991 Lpp. 0050 - 0050

Speciālizdevums somu valodā: Nodaļa 13 Sējums 20 Lpp. 0094

Speciālizdevums zviedru valodā: Nodaļa 13 Sējums 20 Lpp. 0094



Padomes Direktīva (1991. gada 22. aprīlis), ar kuru groza Direktīvu 89/396/EEK par norādēm vai zīmēm, kas identificē pārtikas produkta partiju (91/238/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu un jo īpaši tā 100.a pantu, ņemot vērā Komisijas priekšlikumu [1], sadarbībā ar Eiropas Parlamentu [2], ņemot vērā Ekonomikas un sociālo lietu komitejas atzinumu [3], tā kā jāņem vērā tas, ka dažu pārtikas produktu, piemēram, porcijsaldējuma, iegāde tūlītējai lietošanai nozīmē to, ka nebūtu lietderīgi norādīt partiju tieši uz katra iepakojuma; tā kā tādēļ jāgroza Direktīva 89/396/EEK [4]; tā kā attiecībā uz šiem produktiem partija obligāti jānorāda uz kopējā iepakojuma, IR PIEŅĒMUSI ŠO DIREKTĪVU. 1. pants Ar šo Direktīvas 89/396/EEK 2. panta 2. punktam pievieno šādu apakšpunktu: "d) porcijsaldējumu. Norādei, kas ļauj identificēt partiju, jāparādās uz kopējā iepakojuma." 2. pants Šī direktīva ir adresēta dalībvalstīm. Luksemburgā, 1991. gada 22. aprīlī Padomes vārdā — priekšsēdētājs R. Steichen [1] OV C 267, 23.10.1990., 15. lpp. [2] OV C 324, 24.12.1990., 246. lpp. unOV C 72, 1 8.3.1991. [3] OV C 60, 8.3.1991., 4. lpp. [4] OV L 186, 30.6.1989., 21. lpp. --------------------------------------------------
Oficiālais Vēstnesis L 287 , 19/10/1990 Lpp. 0037 - 0038



Padomes Direktīva (1990. gada 9. oktobris), ar ko vienpadsmito reizi tehnikas attīstībai pielāgo Direktīvu 67/548/EEK par normatīvo un administratīvo aktu tuvināšanu attiecībā uz bīstamu vielu klasifikāciju, iepakošanu un marķēšanu (90/517/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, ņemot vērā Direktīvu 67/548/EEK [1], kurā jaunākie grozījumi izdarīti ar Direktīvu 79/831/EEK [2], un jo īpaši tās 19., 20. un 21. pantu, ņemot vērā Komisijas priekšlikumu, tā kā Dānija ir lūgusi ieviest izmaiņas dihlormetāna marķēšanā un par to attiecīgi informējusi Komisiju saskaņā ar Direktīvas 67/548/EEK 23. pantu; tā kā Komisija ir izvērtējusi pierādījumus par dihlormetāna kancerogenitāti un apspriedusies ar dalībvalstu izraudzītajiem ekspertiem kancerogenitātes jautājumos; tā kā pašlaik šī vielas klasifikācija lielākoties atbilst zinātnieku paustajiem atzinumiem; tā kā nepārtraukti pilnveidojas ķīmisko vielu darbības mehānisma izpēte cilvēkos, kā arī pētījumos ar citām sugām iegūto rezultātu ekstrapolēšana attiecībā uz cilvēkiem; tā kā, iegūstot jaunus zinātniskos pierādījumus vai mainoties klasifikācijas kritērijiem, jo īpaši saistībā ar šīs vielas kancerogēno vai neirotoksisko iedarbību, tās klasifikācija tiks pārskatīta, ņemot vērā jaunākās atziņas; tā kā Komiteja, kas atbild par to, kā tehnikas attīstībai pielāgot direktīvas par tehnisko šķēršļu novēršanu bīstamu vielu un preparātu tirdzniecībā, ir sagatavojusi negatīvu atzinumu par Komisijas iesniegto pasākumu projektu, IR PIEŅĒMUSI ŠO DIREKTĪVU. 1. pants Direktīvas 67/548/EEK I pielikumā (“Bīstamu vielu saraksts”) izdara šādus grozījumus. Nr. 602-004-00-3 Vielas nosaukumu, CAS numuru, klasifikāciju un marķējumu aizstāj ar šādu: +++++ TIFF +++++ 2. pants Dalībvalstis līdz 1991. gada 7. jūnijam pieņem un publicē vajadzīgos noteikumus, lai izpildītu šīs direktīvas prasības, un tūlīt par to informē Komisiju. Šos noteikumus dalībvalstis sāk piemērot no 1991. gada 7. decembra. 3. pants Šī direktīva ir adresēta dalībvalstīm. Luksemburgā, 1990. gada 9. oktobrī Padomes vārdā — priekšsēdētājs P. Romita [1] OV 196, 16.8.1967., 1. lpp. [2] OV L 259, 15.10.1979., 10. lpp. --------------------------------------------------
Oficiālais Vēstnesis L 202 , 31/07/1990 Lpp. 0046 - 0046

Speciālizdevums somu valodā: Nodaļa 7 Sējums 3 Lpp. 0205

Speciālizdevums zviedru valodā: Nodaļa 7 Sējums 3 Lpp. 0205



Padomes Direktīva (1990. gada 24. jūlijs), ar ko groza Direktīvu 84/647/EEK par bez vadītājiem nomātu transportlīdzekļu izmantošanu kravu autopārvadājumiem (90/398/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu un jo īpaši tā 75. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], ņemot vērā Ekonomikas un sociālo lietu komitejas atzinumu [3], tā kā saskaņā ar Direktīvas 84/647/EEK [4] 8. pantu Padomei ir jāpārskata minētās direktīvas 3. panta 2. punkts un 4. panta 2. punkts, kuros ir ierobežojošas klauzulas; tā kā šo ierobežojošo klauzulu dēļ attiecīgās direktīvas piemērojums Kopienā nebija vienāds; tā kā vismaz daļēja šo klauzulu atcelšana ļautu labāku finanšu vadību un samazinātu izmaksas tādiem pārvadātājiem, kas darbojas uz sava vai citu rēķina; tā kā minētā direktīva tāpēc ir jāgroza, IR PIEŅĒMUSI ŠO DIREKTĪVU. 1. pants Direktīvu 84/647/EEK groza šādi. 1. Direktīvas 3. panta 2. punktu aizstāj ar šādu punktu: "2. Dalībvalstis 1. punkta noteikumus var neattiecināt uz pārvadājumiem, kas savām vajadzībām veikti ar transportlīdzekļiem, kuru maksimālā pieļaujamā pilna masa pārsniedz 6 tonnas." 2. Svītro 4. panta 2. punktu. 2. pants Dalībvalstis veic vajadzīgos pasākumus, lai vēlākais līdz 1990. gada 31. decembrim izpildītu šīs direktīvas prasības, un par to tās tūlīt informē Komisiju. 3. pants Šī direktīva ir adresēta dalībvalstīm. Briselē, 1990. gada 24. jūlijā Padomes vārdā — priekšsēdētājs C. Mannino [1] OV C 296, 24.11.1989., 7. lpp. un OV C 150, 19.6.1990., 4. lpp. [2] OV C 96, 17.4.1990., 352. lpp. [3] OV C 124, 21.5.1990., 20. lpp. [4] OV L 335, 22.12.1984., 72. lpp. --------------------------------------------------
Official Journal L 163 , 14/06/1989 P. 0037 - 0037



Padomes Direktīva (1989. gada 8. jūnijs), ar ko groza Direktīvu 83/129/EEK par noteiktu ronēnu ādu un ādas izstrādājumu importēšanu dalībvalstīs (89/370/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, ņemot vērā Direktīvu 83/129/EEK[1], kurā grozījumi izdarīti ar Direktīvu 85/444/EEK[2], un jo īpaši tās 2. pantu, ņemot vērā Komisijas priekšlikumu, tā kā Direktīvā 83/129/EEK ir noteikts, ka dalībvalstis veic vai saglabā visus nepieciešamos pasākumus, lai nodrošinātu, ka minētās direktīvas pielikumā uzskaitītie produkti nav ievesti to teritorijās komerciālos nolūkos; tā kā Direktīvas 83/129/EEK beigu datums ir 1989. gada 1. oktobris; tā kā Eiropas Parlaments ir pieņēmis rakstisku deklarāciju par Direktīvas 83/129/EEK beztermiņa pagarināšanu; tā kā visu ieinteresēto pušu dēļ jāizvairās no negatīva rezultāta, kas sagaidāms pēc Direktīvas 83/129/EEK termiņa paiešanas; tā kā Direktīvas 83/129/EEK termiņa pagarināšana ir lietderīgs papildu pasākums Kanādas valdības pasākumam pārtraukt baltādas un pūšļdeguna roņu mazuļu komerciālās medības; tā kā pieaug šaubas attiecībā uz netradicionālo medību ietekmi uz Grenlandes roņu saglabāšanu Atlantijas okeāna austrumos, Barenca jūrā un Baltajā jūrā, kur papildus medīšanai tos ietekmē arī nozvejoto zivju sugu izzušana un zivju nozvejošana ar tīkliem Norvēģijas piekrastē; tā kā Komisija 1983. gada 26. augustā iesniedza Ministru padomei ziņojumu, kam sekoja papildu ziņojums 1985. gada 14. jūnijā; tā kā Komisija iesniedza papildu ziņojumu Ministru padomei 1988. gada 24. martā; tā kā Direktīva 83/129/EEK jāgroza tā, lai tā paliek spēkā uz nenoteiktu laiku, IR PIEŅĒMUSI ŠO DIREKTĪVU. 1. pants Ar šo Direktīvas 83/129/EEK 2. pantu aizstāj ar šādu pantu: "2. pants Šo direktīvu piemēro no 1983. gada 1. oktobra." 2. pants Šī direktīva ir adresēta dalībvalstīm. Luksemburgā, 1989. gada 8. jūnijā Padomes vārdā priekšsēdētājs J. L. Saenz Cosculluela [1] OV L 91, 9.4.1983., 30. lpp. [2] OV L 259, 1.10.1985., 70. lpp.
Oficiālais Vēstnesis L 273 , 26/09/1987 Lpp. 0040 - 0040

Speciālizdevums somu valodā: Nodaļa 3 Sējums 24 Lpp. 0130

Speciālizdevums zviedru valodā: Nodaļa 3 Sējums 24 Lpp. 0130



Komisijas Direktīva (1987. gada 9. septembris), ar kuru trešo reizi groza pielikumu Padomes Direktīvai 79/117/EEK, ar ko aizliedz laist tirgū un izmantot augu aizsardzības līdzekļus, kuru sastāvā ir konkrētas aktīvās vielas (87/477/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1978. gada 21. decembra Direktīvu 79/117/EEK, ar ko aizliedz laist tirgū un izmantot augu aizsardzības līdzekļus, kuru sastāvā ir konkrētas aktīvās vielas [1], kurā jaunākie grozījumi izdarīti ar Direktīvu 87/181/EEK [2], un jo īpaši tās 6. pantu, tā kā zinātnes un tehnikas atziņas dēļ jāveic konkrēti grozījumi Direktīvas 79/117/EEK pielikumā; tā kā tagad ir pieejamas mazāk bīstamas apstrādes metodes, jāsvītro konkrēts skaits pagaidu izņēmumu no minētajā direktīvā paredzētajiem aizliegumiem; tā kā visas dalībvalstis ir informējušas Komisiju par to, ka tās neplāno izmantot vai turpināt izmantot minētos izņēmumus; tā kā šajā direktīvā paredzētie pasākumi ir saskaņā ar Pastāvīgās augu veselības komitejas atzinumu, IR PIEŅĒMUSI ŠO DIREKTĪVU. 1. pants Direktīvas 79/117/EEK pielikumu groza šādi. 1. Pielikuma A daļā "Dzīvsudraba savienojumi": a) 4. punktā 2. ailē "Dzīvsudraba alkilsavienojumi" aizstāj ar šādu tekstu: "Cukurbiešu sēklu apstrāde"; b) 5. punktā 2. ailē "Dzīvsudraba alkoksialkil- un arilsavienojumi" aizstāj ar šādu tekstu: "Labības un biešu sēklu apstrāde". 2. Pielikuma B daļas 1. punktā "Stabili hlororganiskie savienojumi" 2. ailes b) apakšpunkta "Aldrīns" tekstu groza, svītrojot vārdus "Īrija un". 2. pants Dalībvalstīs līdz 1988. gada 1. janvārim stājas spēkā normatīvie un administratīvie akti, kas vajadzīgi, lai izpildītu šīs direktīvas prasības. Dalībvalstis par to tūlīt informē Komisiju. 3. pants Šī direktīva ir adresēta dalībvalstīm. Briselē, 1987. gada 9. septembrī Komisijas vārdā — priekšsēdētāja vietnieks Frans Andriessen [1] OV L 33, 8.2.1979., 36. lpp. [2] OV L 71, 14.3.1987., 33. lpp. --------------------------------------------------
Oficiālais Vēstnesis L 314 , 23/11/1985 Lpp. 0025 - 0026

Speciālizdevums somu valodā: Nodaļa 3 Sējums 19 Lpp. 0207

Speciālizdevums spāņu valodā: Nodaļa 03 Sējums 39 Lpp. 0025

Speciālizdevums zviedru valodā: Nodaļa 3 Sējums 19 Lpp. 0207

Speciālizdevums portugāļu valodā Nodaļa 03 Sējums 39 Lpp. 0025



Komisijas Otrā direktīva (1985. gada 6. novembris), ar ko groza pielikumu Padomes Direktīvai 82/471/EEK par dažiem produktiem, ko izmanto dzīvnieku barībā (85/509/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1982. gada 30. jūnija Direktīvu 82/471/EEK par dažiem produktiem, ko izmanto dzīvnieku barībā [1], kurā jaunākie grozījumi izdarīti ar Komisijas Direktīvu 84/443/EEK [2], un jo īpaši tās 6. pantu, tā kā Direktīva 82/471/EEK nosaka regulārus grozījumus tās pielikumu saturā jaunāko zinātnes un tehnikas atziņu dēļ; tā kā nav nepieciešams pieprasīt uz barības maisījuma etiķetes vai iepakojuma apliecinājumu par "L — glutamīnskābes ražošanas blakusproduktiem" vai "L — lizīna ražošanas blakusproduktiem", jo citi marķēšanas nosacījumi ir pietiekami šo vielu identificēšanai; tā kā pētījumi par noteiktām aminoskābēm ir parādījuši, ka šie produkti atbilst Direktīvas 82/471/EEK prasībām un to izmantošanu dzīvnieku barībā tādēļ var atļaut saskaņā ar noteiktiem nosacījumiem; tā kā šajā direktīvā paredzētie pasākumi ir saskaņā ar Barības pastāvīgās komitejas atzinumu, IR PIEŅĒMUSI ŠO DIREKTĪVU. 1. pants Direktīvas 82/471/EEK pielikumu groza, kā noteikts šīs direktīvas pielikumā. 2. pants Ne vēlāk kā 1986. gada 30. jūnijā dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas 1. pantu. Par to tās tūlīt informē Komisiju. 3. pants Šī direktīva ir adresēta dalībvalstīm. Briselē, 1985. gada 6. novembrī Komisijas vārdā — priekšsēdētāja vietnieks Frans Andriessen [1] OV L 213, 21.7.1982., 8. lpp. [2] OV L 245, 14.9.1984., 21. lpp. -------------------------------------------------- PIELIKUMS 1. Aiz 2.3. grupas "— blakusprodukti no aminoskābju ražošanas raudzējot" 7. ailē "Īpaši noteikumi" pirmais ievilkums zem "Norādes uz barības maisījuma etiķetes vai iepakojuma" ir jādzēš. 2. Zem 3. punkta "Aminoskābes un to sāļi" pievieno šādus produktus: "1 | 2 | 3 | 4 | 5 | 6 | 7 | Produktu grupas nosaukums | Produkta nosaukums | Barības vielas apzīmējums vai mikroorganisma identitāte | Kultūras substrāts (specifikācija, ja tāda ir) | Produktu sastāva raksturojums | Dzīvnieku suga | Īpaši noteikumi | | 3.7.L – triptofāns, tehniski tīrs | (C8H5NH)-CH2–CH(NH2)– COOH | — | L – triptofāns, minimāli 98 % | Visas dzīvnieku sugas | Norādes uz produkta etiķetes vai iepakojuma: nosaukums: "L – triptofāns",L – triptofāns un mitruma saturs | | 3.8.DL – triptofāns, tehniski tīrs | (C8H5NH)-CH2–CH(NH2)– COOH | — | DL – triptofāns, minimāli 98 % | Visas dzīvnieku sugas | Norādes uz produkta etiķetes vai iepakojuma: nosaukums: "DL – triptofāns",DL – triptofāns un mitruma saturs" | --------------------------------------------------
Oficiālais Vēstnesis L 208 , 03/08/1984 Lpp. 0058 - 0058

Speciālizdevums somu valodā: Nodaļa 9 Sējums 1 Lpp. 0122

Speciālizdevums spāņu valodā: Nodaļa 09 Sējums 1 Lpp. 0170

Speciālizdevums zviedru valodā: Nodaļa 9 Sējums 1 Lpp. 0122

Speciālizdevums portugāļu valodā Nodaļa 09 Sējums 1 Lpp. 0170



Padomes Desmitā direktīva (1984. gada 31. jūlijs) par dalībvalstu likumu saskaņošanu attiecībā uz apgrozījuma nodokļiem, kas groza Direktīvu 77/388/EEK par pievienotās vērtības nodokļa piemērošanu kustama materiāla īpašuma izīrēšanai (84/386/EEK) EIROPAS KOPIENU PADOME ņemot vērā Eiropas Ekonomikas kopienas dibināšanas līgumu, jo īpaši tā 99. un 100. pantu, ņemot vērā Padomes 1977. gada 17. maija Sesto direktīvu par dalībvalstu likumu saskaņošanu attiecībā uz apgrozījuma nodokļiem — pievienotās vērtības nodokļu kopīgo sistēmu kā vienotu pamatu vērtējumam [1], ņemot vērā Komisijas priekšlikumu [2], ņemot vērā Eiropas Parlamenta atzinumu [3], ņemot vērā Ekonomikas un sociālo lietu komitejas atzinumu [4], tā kā: (1) Saskaņā ar iepriekšminētās direktīvas 4. panta 2. punktu kustama materiāla īpašuma izīrēšana var būt saimnieciska darbība, uz kuru attiecas pievienotās vērtības nodoklis. (2) Iepriekšminētās direktīvas 9. panta 1. punkta attiecināšana uz kustama materiāla īpašuma izīrēšanu var radīt būtiskus konkurences traucējumus, ja iznomātājs un nomnieks ir reģistrēti dažādās dalībvalstīs un šajās valstīs ir atšķirīgas nodokļu likmes. (3) Tāpēc jānoteic, ka vieta, kur sniedz pakalpojumu, ir vieta, kur klients reģistrējis savu uzņēmējdarbību vai viņam nodibināts uzņēmums, kuram pakalpojumu sniedz, vai, ja tādas nav, vieta, kur ir viņa pastāvīgā adrese vai pastāvīgā dzīvesvieta. (4) Tomēr attiecībā uz visa veida transporta līdzekļu izīrēšanu kontroles nolūkos 9. panta 1. punktu stingri piemēro, vietu, kur piegādātājs reģistrējis savu uzņēmumu, uzskatot par šādu pakalpojumu sniegšanas vietu, IR PIEŅĒMUSI ŠO DIREKTĪVU. 1. pants Ar šo Direktīva 77/388/EEK ir grozīta šādi: 1) 9. panta 2. punkta d) apakšpunktu svītro; 2) 9. panta 2. punkta e) apakšpunktu papildina ar šādu ievilkumu: "— "kustama materiālā īpašuma izīrēšana, izņemot visa veida transportu";" 3) 9. panta 3. punktā, "un kustama materiālā īpašuma izīrēšana" aizstāj ar "un visa veida transporta izīrēšana". 2. pants 1. Dalībvalstīs stājas spēkā vajadzīgie pasākumi, lai izpildītu šīs direktīvas prasības līdz 1985. gada 1. jūlijam. 2. Dalībvalstis informē Komisiju par pasākumiem, ko tās nosaka, lai piemērotu šo direktīvu. Komisija par to informē pārējās dalībvalstis. 3. pants Šī direktīva ir adresēta dalībvalstīm. Briselē, 1984. gada 31. jūlijā Padomes vārdā — priekšsēdētājs J. O'Keeffe [1] OV L 145, 13.6.1977., 1. lpp. [2] OV C 116, 9.5.1979., 4. lpp. [3] OV C 4, 7.1.1980., 63. lpp. [4] OV C 297, 28.11.1979., 16. lpp. --------------------------------------------------
Oficiālais Vēstnesis L 076 , 22/03/1983 Lpp. 0021 - 0021

Speciālizdevums somu valodā: Nodaļa 3 Sējums 16 Lpp. 0054

Speciālizdevums spāņu valodā: Nodaļa 03 Sējums 27 Lpp. 0101

Speciālizdevums zviedru valodā: Nodaļa 3 Sējums 16 Lpp. 0054

Speciālizdevums portugāļu valodā Nodaļa 03 Sējums 27 Lpp. 0101



Komisijas Direktīva (1983. gada 8. marts), ar kuru groza Direktīvu 82/287/EEK, ar ko groza pielikumus Padomes Direktīvām 66/401/EEK un 69/208/EEK attiecīgi par lopbarības augu sēklu un eļļas augu un šķiedraugu sēklu tirdzniecību, kā arī Direktīvas 78/386/EEK un 78/388/EEK (83/116/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1966. gada 14. jūnija Direktīvu 66/401/EEK par lopbarības augu sēklu tirdzniecību [1], kurā jaunākie grozījumi izdarīti ar Direktīvu 82/287/EEK [2], un jo īpaši tās 21.a pantu, tā kā, ņemot vērā zinātnes un tehnikas atziņu attīstību, ar Direktīvu 82/287/EEK grozīja Direktīvu 66/401/EEK un 69/208/EEK I un II pielikumu, kā arī izdarīja grozījumus attiecībā uz Poa spp. sēklu šķirnes tīrību; tā kā 1983. gada 1. janvāri noteica par to dienu, kad jāīsteno noteikumi, kas vajadzīgi, lai izpildītu šo grozījumu prasības; tā kā tālab pieņemtos noteikumus starptautiskai tirdzniecībai paredzētu šķirnes sēklu sertificēšanas shēmās, ko noteica Ekonomiskās sadarbības un attīstības organizācija (ESAO), minētā organizācija tagad rūpīgi pārbauda; tā kā jāgaida minētās rūpīgās pārbaudes rezultāts; tā kā tādēļ jānosaka piemērotāka attiecīgo noteikumu īstenošanas diena, lai nepieļautu pārsteidzīgus pasākumus; tā kā šajā direktīvā paredzētie pasākumi ir saskaņā ar Pastāvīgās lauksaimniecības, dārzkopības un mežsaimniecības sēklu un pavairošanas materiāla komitejas atzinumu, IR PIEŅĒMUSI ŠO DIREKTĪVU. 1. pants 1. Direktīvas 82/287/EEK 7. panta 1. punkta otrajā ievilkumā vārdus "no 1983. gada 1. janvāra" aizstāj ar vārdiem "vēlākais, no 1984. gada 1. janvāra". 2. Direktīvas 82/287/EEK 7. panta 2. punktā vārdus "trešo ievilkumu" aizstāj ar vārdiem "otro un trešo ievilkumu". 2. pants Šī direktīva ir adresēta dalībvalstīm. Briselē, 1983. gada 8. martā Komisijas vārdā — Komisijas loceklis Poul Dalsager [1] OV 125, 11.7.1966., 2298./66. lpp. [2] OV L 131, 13.5.1982., 24. lpp. --------------------------------------------------